open-index/open-wikipedia-markdown huggingface dataset:
Martin Kelly

**Martin Ronald Kelly** (født 1990) er en engelsk fotballspiller som fra den 30. juni 2024 er klubbløs.

## Klubbfotball
### Liverpool

Sommeren 2007 rykket Kelly opp til reservelaget på Melwood fra klubbens ungdomsakademi. I et intervju med klubben offisielle hjemmeside, snakket han om gleden ved å ta steget opp, trass i å ha misset nesten to år på ungdomslaget på grunn av ryggproblemer. i 2010/11 sesongen har han tatt steget opp til førstelaget, og har vært en av Liverpools beste spillere under Kenny Dalglish

Kelly spilte seg etterhvert inn på Gary Abletts tittelvinnende reservelag i 2007-08 sesongen. Han skåret også det andre målet i Liverpools 3-0 seier over UANL Tigres i Dallas Cup-finalen for 2008 den 23. mars 2008.

Foran 2008–09 sesongen fikk han sitt førstelagsnummer. Han ble tatt ut på førstelaget første gang i november 2008, da han var en ubrukt innbytter i Mesterligaen-kampen mot Marseille. Men ikke lenger etterpå fikk han sin debut som innbytter i Mesterligakampen borte mot PSV Eindhoven den 9. desember 2008. Kelly forlenget kontrakten sin med Merseyside-laget med et år ut 2011, da han signerte i januar 2009.

#### Huddersfield Town AFC
Den 26. mars 2009 ble det klart at Kelly skulle spille for Huddersfield ut sesongen 2008-2009. Han debuterte 31. mars i en bortekamp mot Bristol Rovers som laget vant 2-1, og der Kelly imponerte i sin første kamp. Han skåret sitt første og matchvinnende mål for klubben den 18. april, da laget slo Walsall 3-2.

### Crystal Palace
Liverpoool FC bekreftet 14. august 2014 at Kelly hadde gått til Crystal Palace for en sum på £1,5M, etter å ha signert en treårsavtale med klubben.

## Landslagsspill
Kelly ble i begynnelsen av 2009 tatt ut på England U19 landslaget og spilte mot Spania U19 den 10. februar.

## Meritter
**Liverpool** 
* FA Youth Cup: 2006/07
* Premier Reserve League: 2007/08 
* Premier Reserve League Play Off Winner: 2007/08 
* Dallas Cup: 2008

## Trivia
* Martin Kelly er broren til Warren Kelly, som deltok på den britiske utgaven av The X Factor, men som ikke klarte å komme seg videre fra den innledningsvise auditionene, men som ble litt kjent på grunn av sin opptreden.

## Referanser


## Eksterne lenker
* 
*  Official Liverpool profile
*  Profil på Liverpool.no
* 
*  England U19s Squad
Undredal

**Undredal** er ei bygd og en grunnkrets i Aurland i Vestland fylke og et kirkesogn i Aurland prestegjeld i Sogn prosti.

Bygda Undredal ligger ved vestsida av Aurlandsfjorden, nederst i Undredalsdalen, omtrent midt mellom innløpet til Nærøyfjorden og der Aurlandsfjorden svinger skarpt sørvestover til Flåm. 
Stedet har butikk, post, Undredal stavkyrkje og ysteri.
Siden barneskolens nedleggelse (2006) sendes barna til Flåm og ungdomsskole på Aurlandsvangen. 

I Undredal bodde 112 personer i 2001. 
Grunnkretsen omfavner i tillegg til Undredal, Undredalsdalen og naboområde til grensa mot Hordaland, og nordligste delen av kommunen på østsida av Aurlandsfjorden.

Undredal fikk vei i 1988, fylkesvei 601 går fra Undredal oppover Undredalen til Langhuso der den møter 
Europavei 16 som fortsetter vestover gjennom Gudvangatunnelen til Gudvangen innerst i Nærøyfjorden, 
og derfra om Voss til Bergen. 
Det er knappe to mil fra Undredal til Gudvangen. 
Østover går E16 gjennom Flenjatunnelen til Flåm 
og derfra videre til Aurlandsvangen, Lærdal og Østlandet. 
Fra Undredal er det 13 kilometers biltur til Flåm og 21 kilometer 
til kommunesenteret Aurlandsvangen. Passasjerbåten som går mellom Flåm 
og Gudvangen går innom Undredal ved behov.

Undredal er et kirkesogn i Aurland prestegjeld i Sogn prosti. 
Sognekirken er Undredal stavkyrkje som i henhold til åringsdatering kan stamme
fra midten av 1100-tallet. Fram til 1855 hørte òg nåværende Nærøy sogn til Undredal sogn.

## Referanser

* Nettstaden til Undredal grendalag og bygdeutvikling
* Åsmund Ohnstad: «Stølen Langhuso i Undredalsdalen» på nettstaden til Fylkesarkivet i Sogn og Fjordane
* Om Undredal sokn på nettstaden til Den norske kyrkja
* Om postkontoret i Undredal på poststaddatabasen til Postmuseet på Maihaugen
* Eldre fotografi frå Undredal på nettstaden til Nasjonalbiblioteket

## Eksterne lenker
*
Walking Home from Nicole’s

***Walking Home from Nicole's*** er den første albumutgivelsen til det norske bandet Minor Majority, utgitt i 2001.

## Sporliste
#«Easy and Safe»
#«What I Deserve»
#«Electrolove»
#«Sinaglongsong»
#«She's a New Yorker»
#«A Kind That Used to Look Like Me»
#«Passion for Property»
#«Judy's Got a Hunch»
#«Walking Home from Nicole's
#«Goodbye Again

Alle komposisjonene er kreditert Pål Angelskår og er arrangert av Pål Angelskår og Andreas Berczelly. Produsent er Andreas Berczelly.

## Musikere
Følgende musikere medvirker:
* **[[Pål Angelskår]]**: Vokal, gitarer, perkusjon
* **Andreas Berczelly**: Tangenter, vokal, perkusjon

Andre musikere:
* Håkon Repstad, Bass- og rytmegitar på «Singalongsong»
* Jon Arild Stieng: Gitar og koring på "«She's a New Yorker»
* Jacob Krogvold: Orgel på «Electrolove»
* Kathrine Skaug: Bratsj på  «What I deserve» og «Passion for property»
* Karen Jo Fields: Sang på «What I deserve» og «Passion for property»

## Referanser


## Eksterne lenker
Albumet på Discogs
Luting av møbler

**Luting av møbler** er en metode for å fjerne overflatebehandlingen og for å få frem trehvitt preg på møbelet. Det benyttes en litt sterk blanding med kaustisk soda og vann som strykes på møbelet. Når lutblandingen har virket noen minutter blir gammel lakk, maling eller beis løsere og kan gnies av. Ved tykkere lag kan det være nødvendig å påføre lut i flere omganger; alternativt kan luten (for ikke å renne av eller «dampe av») blandes ut i tapetklister som påføres med kost.

Etter at overflatebehandlingen er ferdig er det viktig å skylle godt med rent vann for å fjerne rester av lut, maling, lakk og beis. Prosessen med luting og skylling bør ikke ta for lang tid siden treverket og sammenføyninger i møblet kan skades ved å bli mer gjennomtrukket av vann.

Det er sannsynlig at mange gamle møbler med tidsriktig utseende og historisk verdi ble ødelagt av luting, spesielt i en periode på 1970- og 1980-årene da luting var populært i flere miljøer.

Luting gir en jevn trehvit overflate. Et alternativ til luting er sandblåsing. Ved å blåse luft med stor fart med sandkorn slites overflatebehandlingen av møbelet mekanisk. Dette gir en mer ujevn overflate siden treets årringer består av en løsere, mykere del som lettere fjernes av sanden, og en fastere, hardere del som blir stående som en "åskam" med 1–2&nbsp;mm bredde.

Luting av møbler har vært brukt i flere perioder Norge.
Kristian Bugge

**Kristian Martin Bugge** (født 28. januar 1868 på Kongsberg, død 30. mai 1932 i Ålesund), var en norsk folkeminnesamler, lokalhistoriker, museumsbestyrer, lærer og journalist.  Han var sønn av lyrikeren Martin Johannes Bugge.

I 1892 ble han filologisk kandidat og arbeidet et år som lærer i Hammerfest, siden underviste han i Kristiania, Brevik og Larvik. I 1910 begynte han som lærer i Ålesund og der virket han resten av sitt liv. Som journalist redigerte han Bratsberg blad et år, og han var en ivrig bidragsyter til aviser og tidsskrifter.

I 1902 begynte han å samle folkeminne i Vestfold, men storparten av samlingene hans er fra tiden i Ålesund. I 1909 leste han James Frazers The Golden Bough, som han ble svært fascinert av. De fleste artiklene hans i tidsskriftet Maal og Minne er inspirert av Frazer og den tyske forskeren Wilhelm Mannhardt. 

Etter hans død kom folkeminneopptegnelsene hans til Norsk Folkeminnesamling og professor Christiansen redigerte et utvalg som ble utgitt av Norsk folkeminnelag. Denne boka inneholder de beste sagnoppskriftene hans. 

## Bibliografi
* *Paaskeskikke før og nu*, Porsgrunn 1908
* *Aalesunds historie*, Aalesund 1923
* *Folkemindeoptegnelser, Et utvalg*. Oslo 1934, Norsk folkeminnelags skrifter nr. 31. Utgitt av Reidar Th. Christiansen.
* *Alesunds arbeiderforening 1864 – 1939*, utg. av K.B. og Einar Knudsen. Aalesund 1939

## Kilder
* Reidar Th. Christiansens innledningen til Bugges *Folkeminneoptegnelser*.
Skogtorvmose

**Skogtorvmose** (*Sphagnum palustre*) er en av de vanligste moseartene i Norge. Man finner den i så å si hele landet, i myrkanter og fuktig skogmark. I tillegg til at voksestedet skal være fuktig, foretrekker vanlig torvmose at det også skal være god tilgang på lys. Arten kjennetegnes av at den blir 10-40 cm lang og har en enkel stengel med smale blader og grener som varierer alt fra blågrønn til svakt rosa i farge. Sporekapslene er eggeformede og forekommer i toppen av stengelen. 

Som andre torvmoser har skogtorvmose den egenskapen at den kan lagre vann. En fuktig torvmose kan inneholde 20 ganger mer vann enn en som er tørr. Mosen kan også presses for å få ut rike mineralstoffer. Før ble skogtorvmose presset og tørket og brukt til fyring eller som isolasjon i tømmerhus.

## Eksterne lenker
*
Mohammad Al Majthoub

**Mohammad Al Majthoub** er en arabisk kjendis fra Syria som vant andre sesong av X-Factor i 2007. Han har utgitt et album ved navn *Hann Albi* («mitt hjerte savner deg»). Hans første singel het «Ana Aamel Eh» («Hva kan jeg gjøre?»). Andre sanger på albumet er blant annet «Hann Albi», «Hebbini» («Elsk meg») og «Allah Shu Bhebbak».

## Referanser


## Eksterne lenker
*  MOHAMAD IS X FACTOR
Ibrahim Afellay

**Ibrahim Afellay** (født 2. april 1986) er en nederlandsk/marokkansk fotballspiller som fra 30. juni 2020 er klubbløs.

I 2012–2013 var han utlånt til Schalke 04 i den tyske bundesligaen. Han har spilt for Nederlands rekruttlag og er nå en del av Nederlands A-landslag. Han spiller vanligvis offensiv midtbane, men kan også spille høyre og venstrekant på grunn av hans kreative ferdigheter.

## Spillerkarriere
### Tidlige år
Afellay startet fotballkarrieren i amatørlaget USV Elinkwijk i Utrecht. Afellays offisielle debut for PSV var 4. februar 2004 i en cup kamp mot NAC Breda i en alder av 17 år. Hans første seriekamp for PSV var den 14. februar, mot FC Twente. I sesongen 2003/2004 spilte han 3 offisielle kamper. I sesongen 2004/2005 spilte han i 7 kamper. 

### Gjennombruddet
I sesongen 2005/2006 spilte Afellay de fire første kampene fra start på grunn av fravær fra DaMarcus Beasley og Mika Väyrynen.

Den 13. september fikk Afellay sin UEFA Champions League-debut, i en kamp mot tyske Schalke 04. PSV vant 1-0. Den 8. oktober tok Nederlands trener Marco van Basten Affelay inn på A-landslaget i kampene mot  og , men han spilte ikke i noen av kampene.

I sesongen 2005/2006, etter salg av viktige spillere som midtbanespillerne Mark van Bommel og Johann Vogel, spilte Afellay regelmessig på PSV. Han spilte 23 seriekamper, og scoret 2 mål den sesongen. Tallet kunne vært enda høyere hvis ikke Afellay hadde slitt med småskader gjennom hele sesongen.

I 2011 ble han solg til FC Barcelona.

### Landslaget
Ettersom både den marokkanske landslagstreneren og den nederlandske landslagstreneren ville ha Afellay, fikk Afellay et stort dilemma. Han valgte til slutt det , selv om det var der det var størst konkurranse om midtbaneplassene. Han spilte sin første kamp for Nederland i en kvalifiserings kamp til EM i fotball 2008 mot  den 28. mars 2007. Affelay var med laget til EM, og var nær scoring mot .

## Karrierestatistikk

## Referanser


## Eksterne lenker
* 
*  Profil på Football-Lineups.com
Pla d’Urgell

**Pla d'Urgell** er et comarca i Catalonia, hvis hovedstad er Mollerussa. 

Det grenser i nord til Noguera, i øst til Urgell, i sør til Garrigues, og i vest til Segrià.

Pla d'Urgell har 36&nbsp;069 innbyggere og et areal på 305,13 km². 

## Kommuner
Pla d'Urgell er delt inn i følgende 16 kommuner (*municipis*):

* Barbens (832 innbyggere) 
* Bell-lloc d'Urgell (2 255) 
* Bellvís (2 294) 
* Castellnou de Seana (737) 
* Fondarella (786) 
* Golmés (1 508) 
* Ivars d'Urgell (1 848) 
* Linyola (2 587) 
* Miralcamp (1 275) 
* Mollerussa (11 829) 
* El Palau d'Anglesola (1 816) 
* El Poal (657) 
* Sidamon (690) 
* Torregrossa (2 311) 
* Vilanova de Bellpuig (1 112) 
* Vila-sana (568) 

## Eksterne lenker
* Consell Comarcal del Pla d'Urgell
Priorat

**Priorat** er et comarca i Catalonia, hvis hovedstad er Falset. 

Det grenser i nord til Garrigues, i øst til Osona og Vallès Oriental, og i vest til Ribera d'Ebre.

Priorat har 9&nbsp;869 innbyggere og et areal på 498,60 km². 

## Kommuner
Priorat er delt inn i følgende 23 kommuner (*municipis*):

* Bellmunt del Priorat (336 innbyggere) 
* La Bisbal de Falset (245) 
* Cabacés (343) 
* Capçanes (401) 
* Cornudella de Montsant (1 006) 
* Falset (2 742) 
* La Figuera (164) 
* Gratallops (253) 
* Els Guiamets (332) 
* El Lloar (113) 
* Marçà (662) 
* Margalef (122) 
* El Masroig (525) 
* El Molar (290) 
* La Morera de Montsant (157) 
* Poboleda (354) 
* Porrera (477) 
* Pradell de la Teixeta (169) 
* La Torre de Fontaubella (137) 
* Torroja del Priorat (147) 
* Ulldemolins (493) 
* La Vilella Alta (115) 
* La Vilella Baixa (202) 

## Eksterne lenker
* Consell Comarcal del Priorat
Ringer-Bundesliga

**Ringer-Bundesliga** er toppserien i tysk bryting. Bundesligaen har eksistert siden 1963. (Det nest-høyeste nivået er, 2. Bundesliga.)

*Vorrunde* består av 24 lag som kjemper om plass i *Play-offs*, som består av åttendedelsfinale, kvartfinale og semifinale.

Mesterskapet avgjøres rundt februar måned. Finalen består av ett sett med kamper i løpet av en dag, og ett returoppgjør. Resultatene av disse legges sammen, for å avgjøre hvilket lag som er blitt mester.

Mester, 2008/2009-sesongen: KSV AE Köllerbach

Lagene i sesong 2007/2008:

*(*Staffel Süd*):
:SC Anger 
:KSV Aalen 2005 
:SV Hallbergmoos  
:SV Wacker Burghausen 
:RKG Freiburg 2000 
:KG Dewangen/Fachsenfeld  
:TuS Adelhausen   
:SV St. Johannis

*(*Staffel Mitte*):

:KSV AE Köllerbach 
:SV Germania Weingarten 
:RWG Mömbris-Königshofen 
:KSV Witten 07 
:KSK Konkordia Neuss 
:ASV Mainz 1888 
:KSV Ketsch 
:ASV Hüttigweiler 

*(*Staffel Nord*)

:1. Luckenwalder SC 
:TRV Berlin 
:KG Frankfurt/Oder-Eisenhüttenstadt 
:ASV Hof 
:KFC Leipzig
:RV Thalheim 
:PSV Rostock 
:FC Erzgebirge Aue
Zakho

**Zakho** (arabisk: زاخو; kurdisk: زاخو,, eller *Zaxo*) er et distrikt og en by i regionen Kurdistan i Irak. Den ligger noen få kilometer fra grensen til Tyrkia. Zakho har fungert som en grenseby i mange tiår. Den har blitt en viktig markedsplass, som betjener ikke bare kurdisk-kontrollerte områder, men mesteparten av Kurdistan. 

Byen deles av elven Khabur.

På grunn av sin strategiske plassering og gode jobbmuligheter, har Zakho tiltrukket seg mange arbeidstakere og arbeidssøkere fra ulike deler av Kurdistan, Irak, og selv fra Syria og Tyrkia. 

Zakho tilhører bispedømmet Chaldea. Det tilsvarer det gamle bispedømmet Maalta, tidligere en suffragan av Adiabene eller Arbela. Noen nestorianske biskoper nevnes fra femte til syvende århundre (Chabot, Synodicon orientale, 676). Det var gjenforent med bispedømmene i Akra og Amadia til midten av det nittende århundre, da provinsen ble delt i tre bispedømmer: Amadia, Zakho, og Akra-Zehbar. Bispedømmet omfatter 3500 katolikker, ti fastboende prester, fem religiøse av menigheten St. Hormisdas, femten sogn eller stasjoner, tjue kirker og kapeller, og en grunnskole. 

Zakho er fra 1859. Dagens Zakho er en provins i provinsen Dohuk. Byen har 350 000 innbyggere. Den kan opprinnelig ha begynt på en liten øy i elva Habur som i dag flyter gjennom byen. Habur-elva renner vest for Zakho og danner grensen mellom Sør-Kurdistan og Nord-Kurdistan (i Tyrkia), og også grensen mellom Sør-Kurdistan og Rojava (syrisk Kurdistan). Tigris (Dicle) løper sammen med Habor etter grensen mellom Rojava (syrisk Kurdistan) og Nord-Kurdistan. 

Et av Zakhos berømte landemerker er Delal-broen. Broen er et eksempel på abbaside-arkitektur og er laget med store steiner som ikke bare er av estetisk verdi, men gjør den også til en kilde for mange teorier om hvordan den ble bygget, ettersom steinene er svært store og det var ingen maskiner tilgjengelig på den tiden.

## Eksterne lenker
*
Skogstorkenebb

**Skogstorkenebb** (*Geranium sylvaticum*) er i Norge en meget vanlig plante i storkenebbfamilien. Den kan bli 20-80 cm høy og har fiolette, rødfiolette eller hvite blomster. Bladene er kantete i omriss og har dype skar mellom de (oftest) sju bladflikene (herav det alternative navnet "sjuskjære"). 

Skogstorkenebb er vanlig i hele landet til godt over skoggrensa, med unntak av ytre kyststrøk i sør hvor den er sjelden eller mangler helt. Vanlige voksesteder er skog, skogkanter og eng.

Blomstene har fem kronblad og sitter 2(3) på relativt korte blomsterskaft. Blomstene har nektar og pollineres av humler, blomsterfluer og andre fluer. Kronbladene har saftmerker i form av lyse striper som går inn mot sentrum av blomsten og ultrafiolett lys viser at det er sterk kontrast mellom senter og ytterkantene av blomsten. Disse fargemerkene fungerer som retningsvisere for pollinatorer som søker nektaren som skilles ut i midten av blomsten. Innerst mot midten har kronbladene bittesmå hår som C. K. Sprengel tolket som beskyttelse av nektaren mot å bli vasket bort av regn. Sprengels observasjoner av skogstorkenebb inspirerte han til videre studier av blomstermorfologi og -funksjon og denne planta kan derfor sies å ha inspirert starten av pollineringsbiologien. 

Blomstene er protandriske og de ti pollenbærerne som foreligger i to kretser modnes etter tur. Skogstorkenebb er avhengig av insekter for god fruktsetting og selv om blomstene i noen grad er i stand til å sjølpollinere, blir resultatet gjerne dårlig pga. innavlsdepresjon.  
## Galleri

File:Skogstorkenebb.jpg|alt=nærbilde av den lilla blomsten|Skogstorkenebb 


## Referanser

## Eksterne lenker
*
John Atta Mills

**John Evans Atta Mills** (født 21. juli 1944 i Tarkwa, Western Region, Ghana, død 24. juli 2012 i Accra, Ghana) var Ghanas tredje president. Han ble innsatt 7. januar 2009, etter at han slo det styrende partiet New Patriotic Partys kandidat, Nana Akufo-Addo, med 50.23% mot 49,77% av stemmene i valget i 2008. Han var Ghanas tredje visepresident, fra 1997 til 2001 under daværende president Jerry Rawlings. Forøvrig tapte han presidentvalget i 2000 og 2004, da han stilte som kandidat for National Democratic Congress (NDC).

## Referanser


## Eksterne lenker
* Official Website of the Government of Ghana
* Official website of the Office of the President of Ghana
Frivillighetsregisteret

**Frivillighetsregisteret** er ett av de offentlige registrene som administreres fra Brønnøysund, og har som formål å bedre og forenkle samhandlingen mellom frivillige organisasjoner og offentlige myndigheter. Registeret skal sikre systematisk informasjon som kan styrke legitimiteten til og kunnskapen om den frivillige aktiviteten. Registeret er lagt til Brønnøysundregistrene og åpnet for registrering 2. desember 2008.

## Grasrotandelen
Registrering i Frivillighetsregisteret er et vilkår for deltakelse i Grasrotandelen. Grasrotandelordningen innebærer at alle som spiller på et av Norsk Tipping sine spill kan velge at inntil fem prosent av den innsatsen de legger inn skal gå til en bestemt frivillig organisasjon.

## Hvem kan registrere seg?
De aller fleste norske foreninger kan registrere seg i Frivillighetsregisteret. Som frivillig virksomhet regnes aktiviteter som ikke gir fortjeneste. Dette gjelder:

*ideelle foreninger 
*alminnelig stiftelse som ikke foretar utdelinger, eller som bare foretar utdelinger til frivillig virksomhet 
*næringsdrivende stiftelse som bare foretar utdelinger til frivillig virksomhet
*aksjeselskap som bare foretar utdelinger til frivillig virksomhet

## Hvem kan ikke registrere seg?
Følgende aktivitet regnes ikke som frivillig virksomhet:

*aktiviteter organisert av det offentlige 
*aktiviteter basert på samvirkeprinsipper og som omfattes av Lov om samvirkeforetak (samvirkeloven)

Frivillig virksomhet som ikke er allmennyttig kan i særskilte tilfeller bli nektet registrering.

## Ikke registreringsplikt
Alle organisasjoner som fyller vilkårene har rett til å la seg registrere, men det er ingen som har registreringsplikt i Frivillighetsregisteret.

## Hvem er registrert?
Frivillighetsregisteret benytter organisasjonsnummer for å identifisere de enhetene som skal registreres. Dette betyr at alle organisasjoner som skal inn i Frivillighetsregisteret må registreres i Enhetsregisteret senest samtidig med at de blir registrert i Frivillighetsregisteret.

Når en forening er registrert i Frivillighetsregisteret betyr det at foreningen er registrert i Enhetsregisteret. På grunn av dette vil omverdenen ha tilgang til opplysninger om foreningen fra begge registrene. Disse opplysningene vil bli spredt til resten av den offentlige forvaltningen. Hensikten er at du skal kunne melde opplysningene til ett sted, som så skal gjøre opplysningene tilgjengelige for andre offentlige etater.

## Eksterne lenker
* Frivillighetsregisteret – Brønnøysundregistrene
* Hva er en forening? – Altinn/Hjelp til regelverk 
* Frivillighetsregisteret – Altinn/Hjelp til regelverk 
* Elektronisk skjema for registrering i Frivillighetsregisteret – Altinn/Brønnøysundregistrene
Stålis

**Stålis** er blank, gjennomsiktig is med stor bæreevne.

Stålis blir dannet når stille vann fryser. Prosessen skjer i flere trinn:  Først blir det dannet et nettverk av horisontale aksler med isstaver ut fra kanten med underkjølt vann mellom stavene.  Senere fryser det underkjølte vannet til tynne isplater.  Isplatene er satt sammen av krystaller med ulik krystallretning, og når prosessen er gunstig, fylles hele volumet ut.  Krystallene kan være 10 – 100&nbsp;mm ved overflaten, og så lange som isen er tykk.

## 5-10-20-regelen
*5&nbsp;cm stålis vil bære vekten av en voksen som går alene og tråkker varsomt frem. 
*10&nbsp;cm stålis er trygg nok for lek og moro. 
*20&nbsp;cm stålis kan bære kjøretøy med bruttovekt inntil 2 tonn.

50&nbsp;cm stålis kan bære kjøretøy på 12 tonn totalvekt og en aksellast inntil 7 tonn, mens 80&nbsp;cm stålis kan bære kjøretøy på opptil 25 tonn med en aksellast inntil 10 tonn.

## Islegging
I stille, klart vær med temperatur -10° tar det om lag 3 døgn å danne et 10&nbsp;cm tykt isdekke. Når rent vann fryser, blir det dannet  stålis, mens en blanding av is og snø gir sørpeis. Stålis er sterkere enn sørpeis, men mørk sørpeis er nesten like sterk som stålis.  Når snøen ikke er vannmettet, får man lys sørpeis,og den er svakere, dess lysere den er.

## Referanser
Kaffee crème

**Kaffee crème** er en syrlig og aromatisk espressolignende kaffedrikk. Den er noe mildere enn en espresso, og serveres ofte i vanlige kaffekopper eller -glass. Vanlig serveringsmengde er omtrent 125 ml. Kaffee crème skiller seg fra espresso i lagemåten, da kaffebønnene har forskjellige malingsgrader. Crème får lysere toppskum enn espressoen, og er sveitsernes måte å drikke kaffe på.
Sum (andre betydninger)

**Sum** henviser vanligvis til summering innen addisjon.

Det kan også referere til:
*Sum (administrativ inndeling), en administrativ inndeling av bl.a. Mongolia og Kina 
*Sum (novelle): *Forty Tales from the Afterlives*, en novelle av David Eagleman
*SUM (banknettverk)
*Soccer United Marketing
*Sum (Unix), et program for å generere sjekksummer
* Som (også stavet "sum"); navnet på to valutaer:
**Kirgisisk som
**Usbekisk som
*Spilka Ukraïns'koï Molodi (СУМ/SUM), ukrainsk ungdomsbevegelse
*Sum 41, et canadisk punkband
Vincenzo Ruffo

**Vincenzo Ruffo** (ca. 1510 – 1587) var en italiensk geistlig, kapellmester og renessansekomponist.

Etter å ha blitt presteviet besatte Ruffo geistlige poster i Verona og Milano. Fra 1551 arbeidet han som musiker, først som *maestro di musica* ved *Accademia Filarmonica di Verona*, fra 1554 også som *maestro di cappella* ved katedralen i Verona. Samme posisjon hadde han i Milano fra 1563 og deretter i Pistoia og Sacile. I 1560 sluttet han seg til motreformasjonen og fulgte deretter Trientkonsilets regler for komposisjon av kirkemusikk.

Ruffo var en svært produktiv komponist og skapte tallrike kirkemusikalske verk; messer, motetter og madrigaler. Han skrev også verdslige verk, hvorav *Capricci in musica* av betydning. Til tross for han var svært lojal overfor Trientkonsilets temmelig begrensende musikalske påbud, klarte han å skape musikk av høy kvalitet. Han regnes som en av de mest betydningfulle italienske komponistene på 1500-tallet.

## Referanser


## Eksterne lenker
* 
* Biografi, hoasm.org
* 
*
Sande Sportsklubb

**Sande Sportsklubb** er dannet ved sammenslåing av IL Vinn og Selvik IF i 2007. Den nye klubben bruker stiftelsedatoen til den eldste klubben; 26. januar 1918.

Sande SK har grupper innen flere idrettsgrener, som allidrett, fotball, judo, orientering, ski, sykkel, team sande, turn og tennis. 
Klubben har et idrettsanlegg i Dyegata i Sande, bestående av blant annet et klubbhus og to gressbaner. Et idrettsanlegg på Lersbrygga (Nordre Vestfold Idrettspark) bestående av klubbhus, en gressbane, en grusbane og to tennisbaner. Klubben har en lysløype ved Sandehallen og en lysløype på Lersbryggen. Videre et eldre forsamlingshus på Kverntangen, hvor det blant mye annet er bingo hver torsdag. Denne bingoen påstås å være Norges eldste og har blitt drevet av medlemmer kontinuerlig siden 1968. Klubben har i dag (jan. 2009) cirka 900 medlemmer.   

## Tabell

## Eksterne lenker
*
Ristretto

En **ristretto**, også kalt en **corto**, er en «kort» espresso, tilberedt med samme mengde malt kaffe som en espresso, men med finere malingsgrad og mindre vann (ca. 15–20 ml). 

Opprinnelig var ristrettoen «kort» i forhold til vanlig espresso i betydningen at man presset vannet raskere gjennom kaffen. Dette var mulig fordi man tidligere brukte manuelle espressomaskiner (se bilde til høyre), der man presset for hånd. Man brukte da samme mengde vann som en vanlig espresso, men siden tiden vannet var i kontakt med kaffen var kortere, ble mengden koffein som ble trukket ut relativt sett mindre enn kaffeoljen (som gir kaffen smak), i forhold til vanlig espresso. Dette ga en kaffe med rikere smak og mindre bitterhet. I dag brukes de manuelle espressomaskinene lite, og de automatiske har overtatt. Dette gir ikke samme mulighet til å regulere hastigheten, derfor bruker man i dag mindre vann i stedet, for å lage ristretto. En dobbel espresso er i dag typisk 60 ml, mens en dobbel ristretto er typisk 45 ml. 

En metode som brukes i dag for å lage ristretto er å male kaffen finere enn vanlig espresso, men presse vannet gjennom på like lang tid. Siden det er mindre plass mellom kaffekornene renner mindre kaffe gjennom, og man får en kortere espresso. Den kan imidlertid gi noe kaffegrut i kaffen, dersom kaffekornene blir med gjennom filteret. Dette kan være et problem med billige espressomaskiner, der hullene i filteret ikke er nøyaktig like store. 

En annen metode som brukes er å avslutte pressingen tidligere, slik at mindre vann passerer gjennom den malte kaffen. Dette gir en litt annerledes smak enn metoden med finmalt kaffe og samme pressetid som vanlig espresso, og foretrekkes ofte av baristaer, fordi det ikke krever at han justerer finhetsgraden på kaffemalingen. 

En tredje metode er et slags kompromiss mellom de to foregående metodene. Man pakker kaffen hardere sammen i kaffefilteret, med samme malingsgrad som vanlig espresso, og bruker samme pressetid som vanlig espresso. Da slipper man å justere malingsgraden på kaffen, samt at man unngår de negative sidene knyttet til metode med å male kaffen ekstra fin. 

Siden mengden vann er forskjellig på «korte» og «lange» espressoer, i forhold til vanlige espressoer, blir sammensetningen ulik, fordi de ulike komponentene av kaffen oppløses i ulik hastighet. Dette betyr at en ristretto ikke bare er «dobbelt så sterk» som en vanlig espresso, på samme måte som en lungo ikke bare er «halvparten så sterk». 

## Eksterne lenker
* Coffeegeek Etiquette & The Ristretto Shot
Nesehai

**Nesehai** er en art i gruppen håbranner.
Det er en hai som lever på dypt hav.
Den er kjennetegnet ved en egenartet hodeform. Den har en lang, nebb-aktig snute som er mye lengre enn hos andre haier, og den kan skyte kjeven frem. Når kjeven er trukket inn, kan nesehaien ligne på en *[[sandtigerhai]]* med en usedvanlig lang snute.
Kroppen er for det meste lyserød.

Nesehaien finnes på dyp under 200 meter.
Den finnes rundt hele verden, fra Australia i Stillehavet til Mexicogolfen i Atlanterhavet.
Den er best kjent fra farvannene rundt Japan hvor arten først ble oppdaget i moderne vitenskap.

Den lever av mange forskjellige organismer som lever på dypet. Blant de man kjenner til er blekkspruter, krabber og fisk. Nesehaien er meget sjelden og derfor vet man lite om artens livsløp. 

## Eksterne lenker
*
Saftmerker

**Saftmerker** (nektarguide) er mønstre som noen blomster har og som fungerer som retningsvisere for pollinatorer i deres søking etter nektar (og forsåvidt pollen). 

Hos mange blomster er dette mønsteret synlig for mennesker, f.eks. hos revebjelle, men hos noen er mønsteret kun synlig i ultrafiolett lys. Eksempler på dette siste er soleier (f.eks. engsoleie), som for mennesker ser rent gule ut, men som for insekter trolig er en kontrastrik "blink" fordi de er i stand til å se ultrafiolett. 

## Referanser
Likskue

**Likskue**, sjeldnere også kalt **liksyn**, er en undersøkelse som en lege gjennomfører ved ytre eksiminasjon og enkle undersøkelser av en avdød for å avklare dødsårsak og kunne skrive ut en dødsattest. Et enklere likskue kan dermed gjennomføres av en lege uten spesialkompetanse i rettsmedisin eller patologi.

I juridisk forstand gjennomføres et *likskue* der det er grunn til å anta at noe staffbart kan være årsak til dødsfallet, jf. straffeprosessloven av 22. mai 1981 § 228. I påtaleinstruksen § 13-4 heter det at sakkyndig likundersøkelse, obduksjon, bør gjennomføres, fortrinnsvis ved et rettsmedisinsk institutt, når likskue ikke anses tilstrekkelig. I enkelte tilfeller gjennomføres også slik undersøkelse ved patologisk avdeling ved et større sykehus.

I Storbritannia og USA har likskuet tradisjonelt blitt ledet av en *[[coroner (yrke)|coroner]]*.

## Referanser
Marg & Bein

***Marg & Bein*** er en serie grøsserbøker for barn og ungdom som er skrevet av de norske forfatterne Arne Svingen, Jon Ewo og Ingunn Aamodt og utgitt av forlaget Cappelen Damm. De tre første bøkene i serien kom ut i 2007. Forfatterne har turnert med en egen *Marg & bein*-grøsserforestilling på norske skoler. Flere av bøkene er oversatt til dansk. *Dukken* vant i 2010 Arks barnebokpris. Bøkene er skrevet for folk i alle aldre.

Bokomslagene er illustrert av Olve Askim og Simon Dahle Nyhus.

## Hittil utgitt i Marg & Bein-serien
* *Dødelig blitz* - Arne Svingen
* *Grusom spådom* - Ingunn Aamodt
* *Dødens glassøye* - Jon Ewo
* *Rattus norvegicus* - Arne Svingen
* *Kannibalen* - Ingunn Aamodt
* *Mannen fra graven* - Jon Ewo
* *Den aller ondeste* - Arne Svingen
* *Vampyrnatten* - Ingunn Aamodt
* *Straffekolonien* - Jon Ewo
**Hårete beist* - Jon Ewo
* *Skrekkens hus* - Arne Svingen
**Zombiejakten*- Jon Ewo
* *Dødens ansikt* - Jon Ewo
* *Siste bane* - Ingunn Aamodt
* *Ormheia* - Jon Ewo
* *Bøddelen* - Ingunn Aamodt
* *Ropet i skogen* - Arne Svingen
* *Vokteren* - Jon Ewo
* *Dukken* - Ingunn Aamodt
* *Den forfulgte* - Arne Svingen
* *Kjøtt og blod* - Ingunn Aamodt
* *Naskerne* - Arne Svingen 
* *Frank* - Ingunn Aamodt 
* *Fingeren* - Arne Svingen
* *Skalleknus* - Arne Svingen
* *Styggemann -* Ingunn Aamodt
* *Demonene - *Jon Ewo
* *Korte grøss* - Arne Svingen, Ingunn Aamodt og Jon Ewo 
* *Korte grøss 2* - Arne Svingen, Ingunn Aamodt og Jon Ewo 
* *Korte grøss 3* - Arne Svingen, Ingunn Aamodt og Jon Ewo 
* *Korte grøss 4* - Arne Svingen, Ingunn Aamodt og Jon Ewo 
* *Tre midnattsgrøss* - Arne Svingen, Ingunn Aamodt og Jon Ewo 
*Utsikt til døden - Arne Svingen
*Dukkens rette eier - Ingunn Aamodt

## Eksterne lenker
* Cappelen Damms presentasjon av  ''Marg & Bein'' 
* ''Marg & Bein''-seriens nettpresentasjon
Australian Open 2009

**Australian Open 2009** ble arrangert i Melbourne 19. januar – 1. februar. Australian Open er en Grand Slam-turnering i tennis.

## Menn
### Åttendelfinaler

### Kvartfinaler

### Semifinaler

### Finale

## Kvinner
### Åttendelfinaler

### Kvartfinaler

### Semifinaler

### Finale

## Double og mixeddouble
### Finale double menn

### Finale double kvinner

### Finale mixeddouble

## Eksterne lenker
* ITF Menn , Kvinner
Dylan & the Dead

***Dylan & the Dead*** er et samarbeidskonsertalbum av Bob Dylan og the Grateful Dead, gitt ut i 1989 av Columbia Records. Det ble spilt inn i 1987, under deres suksessrike stadiumturne med samme navn. Albumet ble produsert av Jerry Garcia and John Cutler.

Albumet solgte bra, det nådde nummer 37 på Billboard charts i USA og nummer 38 i Storbritannia, og solgte tilslutt til gull i USA.  Men uansett stempla de fleste kritikere dette som ett dårlig livedokument, og ett av de dårligste tilskuddene i både Dylans og the Grateful Dead's diskografier.  I motsetning til turneen, inneholder ikke albumet noen Grateful Dead sanger, bare syv Dylan låter.

## Sporliste
*Alle sanger er skrevet av Bob Dylan, unntatt hvor merket.*
#«Slow Train» – 4:54
#«I Want You» – 3:59
#«Gotta Serve Somebody» – 5:42
#«Queen Jane Approximately» – 6:30
#«Joey» (Dylan, Levy) – 9:10
#«All Along the Watchtower» – 6:17
#«Knockin' on Heaven's Door» – 6:35

## Personell
*Bob Dylan – Gitar, vokal
*Jerry Garcia – Gitar, vokal
*Bob Weir – Gitar, vokal
*Brent Mydland – Keyboard, vokal
*Phil Lesh – Bassgitar
*Bill Kreutzmann – Trommer
*Mickey Hart – Trommer
*Guy Charbonneau – Lydtekniker
*John Cutler – Produsent, lydtekniker
*Joe Gastwirt – Mastering
*Rick Griffin – Design
*Gary Hedden – Lydtekniker
*Peter Miller – Lydtekniker
*David Roberts – Lydtekniker
*Billy Rothschild – Lydtekniker
*Chris Wiskes – Lydtekniker
*Herb Greene – Fotografi

## Innspillingsdatoer
*«Slow Train» og «Joey» er spilt inn på Sullivan Stadium, Foxboro, Massachusetts den 4. juli 1987
*«Queen Jane Approximately» er spilt inn på Autzen Stadium, Eugene, Oregon den 19. juli 1987
*«I Want You» er spilt inn på Oakland Coliseum, Oakland, California den 24. juli 1987
*«Gotta Serve Somebody», «All Along the Watchtower» og «Knockin' on Heaven's Door» er spilt inn på Anaheim Stadium, Anaheim, California den 26. juli 1987

## Kilder
*''Dylan & The Dead'' produksjonsdetaljer

## Eksterne lenker
*
Fortidsminneforeningen, Romsdal avdeling

**Fortidsminneforeningen, Romsdal avdeling** opprinnelig **Forening til norske Fortidsminnemerkers Bevaring Romsdal avdeling** ble stiftet 14. november 1975. De første årene var foreningens hovedoppgave å øke kunnskapen om og forståelsen for å ta vare kulturminner i nærområdet. Mye tid gikk med til å kartlegge bevaringsverdige miljøer og bygninger.

*Måttmjøl-nytt* var et tidsskrift som kom mellom 1982 og 1987. Senere kom tidsskriftet ut med enkelte nummer på nytt under navnet *Våre omgivelser*. Bladet utkommer uregelmessig.

## Prosjekter
I 1908 overtok Fortidsminneforeningen (nasjonalt) ansvaret for Rødven stavkirke og da lokallaget ble stiftet falt dette ansvart over på Romsdalsavdelingen. Stavkirken hadde til da blitt tatt vare på av bønder i Rødven. Fra 1929 til 1977 hadde Knut K. Rødven hatt ansvar, fra 1977 Knut Otto Rødven. I 1977 mottok foreningen en kulturpris fra Romsdals Fellesbank på kr. 10&nbsp;000 kroner. Den gikk til arbeidet med Rødven stavkirke, som utgjør foreningens største og kanskje viktigste prosjekt. I perioden 2003-2005 gjennomgikk Rødven stavkirke en omfattende restaurering.

Andre mer eller mindre omfattende proskjekt har vært:
* Bevaring av *Tresfjord I*, Vestnes
* Kirkestallene på Sølsnes
* Kurs i lafteteknikk og restaurering
* Kvernhuset på Sekken
* Naust i ,Eikremsbukta
* Naust på Tjelle
* Naust på Nordre Bjørnsund
* Osen jernverk
* Sommerfjøs på Hjelset
* Steinfjøs i Vistdal
* Tun på Maleremmen

## Ledere
* 1975–1981: Magnus Trønningsdal
* 1981–1985: Bjørn Austigard
* 1985–1989: Anne-Grethe Aassve
* 1989–1996: Kjell J. Vatne
* 1997–1999: Berge Hjørungnes
* 1999–2001: Brit Hansen
* 2001–2005: Berge Hjørungnes
* 2005–2007: Anita K. Waatvik
* 2007–: Knut Bryn

## Litteratur
* Hjørungnes, Berge; Aassve, Anne-Grethe; Bryn, Knut; Waatvik, Anita K. 2005. *Kulturminnevern gjennom 30 år.* Fortidsminneforeningen, Romsdal avdeling. 68 sider. ISBN 82-90052-71-5
Niels Stockfleth Darre Eckhoff

**Niels Stockfleth Darre Eckhoff** (1831–1914) var en norsk arkitekt. Gift med Elisabeth Wilhelmine Birgitte Meinich (23. september 1848 - 29. august 1908), datter av Jørgen Henrik Meinich (1820–1911) og Claudine Birgitte Gulbranson, datter av Grosserer Hans Gulbranson (1787–1868) og Maren Birgitte Sparre (1796–1828)

I årene 1847 til 1852 var Eckhoff elev av Johan Henrik Nebelong under oppføringen av Oscarshall. Samtidig var han elev av tømmermester Johan Fredrik Maurer i årene 1848 og 1849 og elev ved Den kongelige tegneskole i Kristiania. Etter at oppføringen av Oscarshall var ferdigstilt, studerte han ved Kunstakademiet i København i 1853. Deretter var han assistent ved Kristianias tegneskole, og han hadde et studieopphold i København før han rundt 1860 fikk sine første egne oppdrag i Kristiania.

Hans første kjente arbeid i hovedstaden er villaen i Munkedamsveien 84 fra årene 1859-60. Denne er i dag revet, men ble bygget i gotiskpreget senklassisisme. Etter dette sto han bak ombyggingen av Kirkegaten 10b i 1862, før han i årene 1862 til 1866 var arkitektassistent i Nordland.

Etter bybrannen i Drammen i 1866 tegnet Eckhoff en rekke bygninger der, blant annet rådhuset fra årene 1866 til 1871 og Drammen Sparebank fra 1867.

I 1870 etablerte han egen arkitektvirksomhet i Kristiania, der han var svært aktiv fram til 1898. Han stod for en rekke villaer og frittstående og tradisjonelle leiegårder, blant annet i Homansbyen, der bare Georg Andreas Bull hadde flere arbeider i utbyggingen av dette området. På 1870- og 1880-tallet var arbeidene ofte preget av den tyske arkitekten Karl Friedrich Schinkel. Eckhoff kunne veksle mellom både et enkelt formspråk og mer gotiske uttrykk.

Fra slutten av 1880-tallet og på 1890-tallet ble arbeidene hans mer preget av nyrenessanse og de siste arbeidene er også preget av jugendstilen.

Fra 1910 bodde han i Stavanger.

## Noen arbeider

* Drammen rådhus
* Josefines gate 12
* Josefines gate 35 og 37 (1874)
* Josefines gate 39
* Gustavs gate 1 og 3
* Uranienborg terrasse 5 (1876)
* Uranienborg terrasse 15 (1870)
* Uranienborg terrasse 17 (1871)
* Uranienborg terrasse 18 (1879)
* Uranienborg terrasse 20 (1872)
* Studenterhjemmet i Underhaugsveien 13 fra 1873.
* Munkedamsveien, flere leiegårder
* Huitfeldsgate 45, 47, 49 , alle fra 1883.
* Kirker i Nordland: Alstahaug kirke (ombygging 1863-65), Herøy kirke (ombygging 1869), Hemnes kirke (1872), Nordvik kirke (1877) og Nesna kirke (1880)

Fra 1879 hadde Eckhoff i flere arbeider et samarbeid med malermesteren og eiendomsspekulanten Jens Jacobsen Krogstie. Begge skulle imidlertid gå konkurs, Eckhoff i 1879 og Krogstie i 1899. Men sammen sto de for byggingen av en rekke leiegårder og leiegårdsvillaer i området bak slottet og mellom Welhavens gate og Pilestredet.

## Se også
*Darre

## Referanser


## Eksterne lenker
* Niels Stockfleth Darre Eckhoff (1831–1914) hos artemisia.no
* Niels Stockfleth Darre Eckhoff i Norsk kunstnerleksikon
* Niels Stockfleth Darre Eckhoff Store norske leksikon
Wallflower

**«Wallflower»** er en sang skrevet og spilt inn i 1971 av Bob Dylan.  Dylans egen innspilling ble ikke gitt ut før tjue år senere som en del av *[[The Bootleg Series Volumes 1–3 (Rare & Unreleased) 1961–1991]]*. 

Sangen ble spilt inn med Dylan på bakgrunnsvokal for Doug Sahms album, *Doug Sahm and his Band*, fra 1973. Sangen har i senere tid blitt covret av en rekke artister.

## Coverversjoner
Ett antall artister har spilt inn en coverversjon av denne Dylanlåten (ukomplett liste):
* David Bromberg, 1974, til albumet *[[Wanted Dead or Alive]]* (Columbia Records)
* Buddy og Julie Miller, 2001 til albumet *[[Buddy & Julie Miller]]* (Hightone Records)
* Uncle Earl, 2007, til albumet *[[Waterloo, Tennessee]]* (Rounder Records)

## Personell
**[[Bob Dylan]]* – Gitar og vokal
**[[Ben Keith]]* – Steel gitar
**[[Kenneth Buttrey]]* – Trommer
**[[Russel Bridges]]* – Bass-gitar
Dumitru Armășel

**Dumitru Armășel** (født 1901) var en rumensk sportsutøver som deltok i de olympiske leker 1924 i Antwerpen.

Armășel vant en olympisk bronsemedalje i rugby union under Sommer-OL 1924 i Antwerpen. Han var med på det rumenske laget som kom på tredjeplass i rugbyturneringen bak USA og Frankrike. Det var kun tre lag som deltok og kampene ble spilt i perioden 4. til 17. mai 1924. Romania tapte begge sine kamper, 3-59 mot Frankrike og 0-39 mot USA. 
  
## OL-medaljer
* 1924  Paris -  Bronse i rugby union  Romania

## Referanser


## Eksterne lenker
*
Tonatiuh

**Tonatiuh** (Nahuatl *Ollin Tonatiuh*, «Solens bevegelse») var i aztekisk mytologi en solgud. Aztekerne betraktet ham som leder av Tollan, himmelen. Han var også kjent som femte sol ettersom aztekerne trodde at han var solen som tok over da den fjerde solen ble forvist fra himmelen.

I henhold til kosmologien var hver sol en gud med sin egen kosmiske tidsalder. I henhold til aztekerne var de fortsatt i Tonatiuhs tidsalder. I henhold til aztekernes skapelsesmyte krevde guden menneskeoffer som tributt og uten det ville han nekte å bevege seg over himmelen. Det er blitt hentydet at 20 000 mennesker ble ofret hver år til Tonatiuh og andre guder, skjønt dette antallet er tenkt å ha blitt oppblåst enten av aztekerne som ønsket å inngi frykt hos deres fiender, eller av spanjolene som ønsket å bakvaske aztekerne. 

Aztekerne var fascinert av solen og observerte og studerte den omhyggelig, og de hadde en solkalender som i nøyaktighet sto kun etter mayaenes kalender. Mange av dagens bevarte aztekiske monumenter har strukturer som er regulert i henhold til solen.

I den aztekiske kalender er Tonatiuh herren av tretten dager fra *Første Død* til *Trettende Flint*. De påfølgende tretten dagene er hersket over av Chalchiuhtlicue, og de påfølgende tretten dagene av Tlaloc.

## Se også
*Aztekiske solstein

## Eksterne lenker
* Windows to The Universe page on Tonatiuh  – vindu til den universelle nettside om Tonatiuh
Romania under Sommer-OL 1924

**Romania under Sommer-OL 1924**. 35 sportsutøvere fra Romania deltok under Sommer-OL 1924 i Paris. Romania kom på delt 23.-plass med en bronsemedalje.   

## Medaljer

## Medaljevinnerne
Tryin’ to Get to Heaven

"**Tryin' to Get to Heaven**" er en sang av Bob Dylan, utgitt på hans 30. studioalbum *[[Time Out of Mind]]* i 1997.

## Eksterne lenker
* Lyrics
Osen jernverk

**Osen jernverk** er et tidligere jernverk i Osen innerst i Fannefjorden i Molde kommune. Osen jernverk er det eneste jernverket i Møre og Romsdal. Det var fogden Ole Alsing som hadde idéen og gjennomførte den.

Osen jernverk stod ferdig i 1763 og lå ved Oselva, som renner mellom Osvatnet og Fannefjorden. Men det skulle vise seg at drift var vanskelig og ikke mange årene etter starten ble jernverket nedlagt.  Osen jernverk lå slik til at området senere grodde igjen med krattskog. Anlegget forfalt og ingen av bygningene er bevart. Det som er tilbake er restene av masovnen, noen murer og rester av vannrenner. 

Tidlig på 2000-tallet tok fortidsminnforeningen i Romsdal 
initiativ til å rydde stedet for krattskog. Med hjelp fra lokalmiljøet kunne de «gjenåpne» Osen jernverk i juni 2003. Det er laget en tursti fram til det gamle industrianlegget, og det er satt opp informasjonstavler. 

## Litteratur
* Hjørungnes, Berge; Aassve, Anne-Grethe; Bryn, Knut; Waatvik, Anita K. 2005. *Kulturminnevern gjennom 30 år.* Fortidsminneforeningen, Romsdal avdeling. side 11. ISBN 82-90052-71-5
BMV

**BMV** kan sikte til:

* Bergen Mekaniske Verksted
* BMV Industri AS, tidligere Borkenes mek. verksted
* Bolsa Mexicana de Valores, Mexicos børs
Orbest Orizona Airlines

**Orbest Orizona Airlines** var et spansk flyselskap med hovedbase på Mallorca. Flyselskapet operte ruteflygninger og charterflygninger i Europa og Karibien med sine Airbus A320 og A330-maskiner. Reiseselskapet Apollo, benyttet seg av Orbest sine fly. De fløy med charterflygninger fra mange av flyplassene i Norge. I 2011 skiftet selskapet navn fra Iberworld til Orbest Orizona Airlines. 5. Mai 2013 gikk Orbest-Gruppen konkurs og flyselskapet Orbest Orizona Airlines måtte legge ned sin drift. Det portugisiske søsterselskapet Orbest tok over flere av Orbest Orizonas' oppdrag og fly etter konkursen. 

## Destinasjoner
Orbest fløy stamrute til fra Madrid til Bogotá, Cancún, Havanna, Puerto Plata, Punta Cana, Salvador og Bahia (oktober 2006). De fløy også til Aswan, Bamako, Zanzibar, Delhi og Islamabad.

## Flåte

## Eksterne lenker
* 
Orbest Orizona Airlines
Katastrofemyter

**Katastrofemyter** eller eksatologi (*læren om de siste ting*) er det motsatte av skapelsesmyter eller kosmogoni (*læren om verdens tilblivelse og utvikling*). Katastrofemyter beskriver katastrofer og hvordan verden går til grunne. Disse går hinsides ethvert potensielt historisk omfang, og kan således kun bli beskrevet i mytologiske begreper. Både døden og verdens undergang blir rettferdiggjort. I generelle begreper refererer katastrofemyter til en forestilling om tiden og historien går mot en endelig avslutning.

Bak avslutningen ligger det ofte en ny begynnelse, og troen på et etterliv er funnet i mange av oldtidens sivilisasjoner, både i gresk religion og i egyptisk mytologi. Det er også en forestilling om en gjengjeldelse eller straff hvor mennesker er dømt til himmelen eller helvete, og eventuelt etter en tid i en skjærsild. Buddhisme og hinduistiske tanker beskriver derimot en evig syklus av skapelse, ødeleggelse og gjenskapelse i et univers som består av millioner av år, eller uendelighet.

Apokalyptisk eller undergangslitteratur som *[[Johannes' åpenbaring]]* i *[[Bibelen]]* er et eksempel på dette. Et annet kjent eksempel er i norrøn mytologi med Ragnarok (*maktenes undergang*) hvor gudene blir drept og verden blir ødelagt. Det er alles kamp med alle, og både de krefter som står for orden som de som står for kaos går til grunne. I Ragnarokmyten er det også håp: ut av den ødelagt verden blir det profetert i *[[Voluspå]]* en ny verden, nye generasjoner av guder og en ny menneskehet.

Den kristne endetidsmytene består av fortellinger om etterlivet: Jesus Kristus stiger opp fra det døde og fungerer som en frelser av alle generasjoner av kristne, og det er også fortellinger om helvete og himmelen. Mytene inkluderer også profetier om verdens ende og om et nytt tusenårsrike som i Johannes' åpenbaring.

Islamsk endetidsmyte avbilder jorden ødelagt av flammer og oversvømmelser i form av Gog og Magog, og deretter etterfulgt av riket til Mahdi.

## Se også
* Eskatologi
*Verdens undergang
*Apokalypse
*Kosmologi
*Harmageddon
National Mall

**National Mall** er et stort grøntområde i Washington D.C. som strekker seg fra The capitol i nord ned via Washingtonmonumentet til Jefferson Memorial ved Potomac River. I øst vestlig retning strekker National Mall seg fra John F. Kennedy Center for the Performing Arts via Washington Monument til Capitol Hill. 

I området sør og øst for Washington Monument er de fleste av monumentene over amerikanske presidenter, for eksempel Lincolnmonumentet, Franklin Delano Roosevelt Memorial, National World War II Memorial, Korean War Veterans Memorial, Vietnam Veterans Memorial, DC World War I Memorial og Albert Einstein Memorial.

Mellom Washington Monument og Capitol er Smithsonian Institution med flere ulike museer.

## Historie
Tanken bak den nasjonale allé ble opprinnelig unnfanget av Pierre Charles L’Enfant, en franskfødt amerikansk arkitekt og sivilingeniør i hans planer for byen Washington D.C., skapt i 1791. Imidlertid ble hans tanker først realisert på begynnelsen av 1900-tallet med McMillans kommisjonplan som også var inspirert av City Beautiful movement, en progreessiv arkitektonisk byforskjønnelsebevegelse. Blant annet innebar McMillans plan å flytte hovedjernbanen fra et sted på National Mall til dens nåværende lokalisering ved Union Station.

Den amerikanske kongressen godkjente loven *Reserve Act* i 2003 for å innskrenke ytterligere konstruksjoner på National Mall.

## Referanser


## Eksterne lenker
*